Magdalena Abakanovič

Magdalena Abakanovič (, 1930 m. birželio 20 d. Falenty prie Varšuvos – 2017 m. balandžio 20 d. Varšuvoje) – Lenkijos dailininkė, Berlyno dailės akademijos, Amerikos dailės ir literatūros akademijos garbės narė, Karališkojo dailės koledžo Londone, Rod Ailendo dizaino mokyklos (JAV) garbės daktarė.

Biografija 
1950-1954 m. studijavo Varšuvos dailės akademijoje. 1965-1990 m. dėstė Poznanės dailės mokykloje, profesorė. Tapė, kūrė netradicinę tekstilinę skulptūrą, instaliacijas. Šeštojo dešimtmečio viduryje jos didžiulius išpintus savitos stilistikos tekstilės kūrinius imta vadinti abakanais. Nuo 1970 m. kūryboje naudoja rupią, guma impregnuotą drobę. Kūryboje ryškus emocinis, šiek tiek teatrališkas santykis su praeities, ypač karo bei dabarties įspūdžiais, kurie kraštutinai abstrahuojami ir monumentalizuojami. M. Abakanovič kūrinių yra ir Lietuvoje, Europos parke: „Neatpažinto augimo erdvė“ ir „Burtininkas“.

Personalinės parodos 
 Xavier Fourcade Gallery, Niujorkas, 1985 m.
 Turske a. Turske Gallery, Ciurichas, 1988 m.
 Mucsarnok Palace of Exhibitions, Budapeštas, 1988 m.
 Stadel Kunstinstitut, Frankfurtas, 1989 m.
 Sezon Museum of Art, Tokijas, 1991 m.
 Walker Art Center, Mineapolis, 1992 m.
 Hiroshima City Museum of Contemporary Art, Japonija, 1993 m.
 P.S. 1 Museum, Niujorkas, 1993 m.
 Fundacio Miro, Maljorka, 1994 m.
 Marlborough Gallery, Madridas, 1994 m.
 Kordegarda Gallery, Varšuva, 1994 m.
 Yorkshire Sculpture Park, Anglija, 1995 m.
 Manchester City Art Galleries, Anglija, 1995 m.
 Charlottenborg Exhibition Hall, Danija, 1996 m.
 Oriel Mostyn, Velsas, 1996 m.
 Gallerie Marwan Hoss, Paryžius, 1996 m.

Įvertinimas 
 San Paulo bienalės pagrindinis prizas, Brazilija, 1965 m.
 Gotfrydo fon Herderio prizas, Viena, 1979 m.
 Alfredo Jurzykovskio prizas, Niujorkas, 1982 m.
 Prizas „Distinction in Sculpture“, Skulptūros centras, Niujorkas, 1993 m.
 Leonardo da Vinci „Pasaulio meno apdovanojimas“, Meksika, 1997 m.
 Polonia Restituta ordinas su žvaigžde, 1998 m.
 „Ordre des Arts et des Lettres“ karininkas, Paryžius, 1999 m.
 Ordinas už nuopelnus Italijos Respublikai, 2000 m.
 „Visionaries!“ „American Craft Museum“, 2000 m.
 Lenkijos kultūros ministro apdovanojimas už gyvenimo kūrybinius pasiekimus, kurį inicijavo Niujorko International Sculpture Center, 2005 m.

Šaltiniai 

Abakanovic, Magdalena
Tekstilininkai
Lenkijos totoriai